OpenLLM-France/wikimedia huggingface dataset:
# Gabriel Yared

Gabriel Yared (àrab: غبريال يارد, Ḡabriyāl Yārid) (Beirut, 7 d'octubre de 1949) és un compositor de cinema libanès, més conegut pel seu treball en el cinema francès i estatunidenc.
Començà la seva feina a França fent cançons per artistes com Michel Jonasz, Charles Aznavour, Johnny Hallyday, Mireille Mathieu, Sylvie Vartan, Gilbert Bécaud o Françoise Hardy Després va fer música per a pel·lícules com Betty Blue i Camille Claudel. Més endavant començà a treballar en pel·lícules de llengua anglesa, guanyant un Oscar per la banda sonora d'El pacient anglès i rebent sengles nominacions per L'enginyós senyor Ripley i Cold Mountain.

## Filmografia

Entre la nombrosa filmografia a la qual ha posat música, es poden destacar, ordenades cronològicament:
* Sauve qui peut (la vie) (1980)
* Betty Blue (1986)
* Beyond Therapy (1987)
* Clean & Sober (1988)
* Gandahar (1988)
* Camille Claudel (1989)
* Romero (1989)
* Vincent & Theo (1990)
* Tatie Danielle (1991)
* L'Amant (1992)
* Map of the Human Heart (1993)
* El pacient anglès (1996)
* Hercule et Sherlock (1996)
* City of Angels (1998)
* Missatge en una ampolla (1999)
* L'enginyós senyor Ripley (1999)
* Tardor a Nova York (Autumn in New York) (2000)
* Gairebé perfecte (The Next Best Thing) (2000)
* La vida al davant (La vita davanti a sé) (2000)
* Possession (2002)
* Bon Voyage (2003)
* Cold Mountain (2003)
* Sylvia (2003)
* Shall We Dance? (2004)
* Troia (2004)
* La vida dels altres (2006)
* Breaking and Entering (2006)
* 1408 (2008)
* Coco Chanel & Igor Stravinsky (2009)
* Le Hérisson (2009)

## Referències

* ↑ Lerouge, Stéphane «Gabriel Yared». Cinémathèque française, 2012 [Consulta: 31 maig 2012].
* ↑ «Gabriel Yared». cinémathèque française. Arxivat de l'original el 11 de juny 2012. [Consulta: 31 maig 2012].

## Enllaços externs

* Entrevista a propòsit d'Azur et Asmar Arxivat 2008-05-30 a Wayback Machine. a Res Musica
* Gabriel Yared raconte le soir où il a obtenu un oscar Arxivat 2007-09-30 a Wayback Machine.
* Interview: toute sa carrière cinéma
# Tórtora de Reichenow

El tórtora de Reichenow (Streptopelia reichenowi) és una tórtora, per tant un ocell de la família dels colúmbids (Columbidae) que habita palmerars de ribera a les valls dels rius del sud de Somàlia, sud-est d'Etiòpia i zona limítrofa de Kenya.
# Agustín Villar Hernando

Agustín Villar Hernando (Zamora, 8 de juliol de 1982 - 26 de juliol de 2013) va ser un futbolista castellanolleonès, que ocupà la posició de migcampista.

## Trajectòria

Format al planter del Reial Valladolid, va arribar a debutar a la màxima categoria amb els val·lisoletans a la temporada 02/03, tot jugant un partit. Seria l'únic encontre que jugaria en lliga amb el Valladolid.
Sense continuïtat a l'equip blanc-i-violeta, el migcampista continua la seua carrera en equips de Segona B i Tercera: Vecindario, Guijuelo o Zamora CF, entre d'altres.
Va morir el 26 de juliol de l'any 2013 a causa d'un càncer que patia.

## Enllaços externs

* Fitxa del jugador
# Rosa Maria Labayen Coderch

Rosa Maria Labayen Coderch (Sant Joan les Fonts, 1923 - Girona, 8 de desembre de 2024) va ser una activista cultural catalana, defensora del patrimoni de Girona.
Va créixer a Bonmatí i, durant els seus anys d'institut, feia el trajecte diari entre aquest poble i Girona. Més endavant, va optar per establir-se definitivament a la capital gironina. Filla d’un pare basc i d'una mare de Camprodon, es va sentir profundament arrelada a Girona. Va presidir l'Associació Amics de la Girona Antiga durant més de 40 anys i va ser una de les impulsores de l'exposició Temps de Flors. Va aconseguir que els veïns del Barri Vell, on residia, obrissin els seus patis per enriquir l'exposició, transformant-la en un esdeveniment popular i accessible per a tothom.
El 2023, Labayen va celebrar els seus 100 anys. L'alcalde de Girona, Lluc Salellas, i la regidora Gemma Martínez van visitar-la per felicitar-la en nom de la ciutat. Durant la visita, li van lliurar una carta de felicitació i un ram de flors com a reconeixement a la seva tasca incansable en la preservació i promoció del patrimoni de Girona. Labayen va ser reconeguda per la seva contribució a la ciutat i va mantenir una gran vitalitat fins a la seva mort als 101 anys.

## Referències

* 1 2 3 4 Ros, G. Busquets. «Mor Rosa Maria Labayen als 101 anys, una de les ànimes de Temps de Flors». El Punt Avui. [Consulta: 9 desembre 2024].
* 1 2 3 DdG. «L’Ajuntament de Girona felicita la centenària Rosa Maria Labayen», 02-11-2023. [Consulta: 9 desembre 2024].

## Enllaços externs

* Sureda, Narcís. “Perfil - Rosa Maria Labayen Coderch”. Revista de Girona, no. 262, pp. 72-73, {{format ref}} https://raco.cat/index.php/RevistaGirona/article/view/216143.
* «Rosa Maria Labayen Coderch». Temps de flors, 2019, pàg. 11.
# Serra Grossa (Camarasa)

La Serra Grossa és una serra situada al municipi de Camarasa a la comarca de la Noguera, amb una elevació màxima de 610 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# BCR Open Romania 2009

El Torneig de Bucarest 2009, també conegut com a BCR Open Romania 2009, és un esdeveniment de tennis masculí sobre terra batuda que pertany a les sèries 250 de l'ATP. La 17a edició del torneig es va celebrar entre el 21 i el 27 de setembre del 2009 al Arenele BNR de Bucarest (Romania).

## Quadre individual masculí

| Vuitens de final | Vuitens de final | Vuitens de final | Vuitens de final | Vuitens de final | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final |
| | Ó. Hernández | 5 | 6 | 1 |
| | M. González | 7 | 3 | 6 | | M. González | 2 | 2 | |
| | S. Greul | 6 | 6 | | | S. Greul | 6 | 6 | |
| 6 | D. Köllerer | 1 | 4 | | | | | | | | S. Greul | 4 | 3 | |
| 3 | J. Mónaco | 6 | 6 | | | | | | | 3 | J. Mónaco | 6 | 6 | |
| Q | P. Riba | 4 | 2 | | 3 | J. Mónaco | 6 | 2 | 6 | | | | | |
| | P. Luczak | 5 | 4 | | 8 | P. Cuevas | 3 | 6 | 1 | | | | | |
| 8 | P. Cuevas | 7 | 6 | | | | | | | | | | | | 3 | J. Mónaco | 6² | 6⁶ |
| | R. Ramírez | 6 | 6$^3$ | 6 | | | | | | | | | | | 5 | A. Montañés | 7 | 7 |
| WC | M. Copil | 3 | 7 | 4 | | R. Ramírez | 2 | 3 | | | | | | |
| | A. Martín | 5 | r | | Q | S. Ventura | 6 | 6 | | | | | | |
| Q | S. Ventura | 4 | | | | | | | | Q | S. Ventura | 6 | 4 | 1 |
| 5 | A. Montañés | 6 | 6 | | | | | | | 5 | A. Montañés | 4 | 6 | 6 |
| | M. Granollers | 1 | 3 | | 5 | A. Montañés | 6 | 6 | | | | | | |
| | F. Fognini | 6 | 7 | | | F. Fognini | 1 | 1 | |
| 2 | N. Almagro | 4 | 6$^3$ | | | | | | |

## Quadre doble masculí

| Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final |
| 1 | Lukasz Kubot Oliver Marach | 6 | 6 | |
| | Daniel Köllerer Jaroslav Levinsky | 3 | 4 | | 1 | Lukasz Kubot Oliver Marach | 5 | 6 | [2] |
| 3 | Johan Brunström Jean-Julien Rojer | 6 | 6$^7$ | [10] | 3 | Johan Brunström Jean-Julien Rojer | 7 | 4 | [10] |
| WC | Marius Copil Horia Tecau | 4 | 7 | [8] | | | | | | 3 | Johan Brunström Jean-Julien Rojer | 2 | 4 |
| | Andrei Pavel Gabriel Trifu | 5 | 0 | | | | | | | 2 | Frantisek Cermak Michal Mertinak | 6 | 6 |
| 4 | Pablo Cuevas Marcel Granollers | 7 | 6 | | 4 | Pablo Cuevas Marcel Granollers | 3 | 6 | [9] |
| ALT | Federico Gil Daniel Muñoz | 0 | 3 | | 2 | Frantisek Cermak Michal Mertinak | 6 | 3 | [11] |
| 2 | Frantisek Cermak Michal Mertinak | 6 | 6 | | | | | | |

## Enllaços externs

* Web oficial
Bucarest :
1993
1994
1995
1996
1997
1998
1999
2000
2001
2002
2003
2004
2005
2006
2007
2008
2009
2010
2011
2012
2013
2014
2015
2016
2024 :
ATP World Tour 2009
< 2008
2010 > :
ATP World Tour Finals, Londres :
# Hotel de Sant Bernat de Menthon

L'Hotel de Sant Bernat de Menthon és un monument del municipi de Montseny (Vallès Oriental) inclòs en l'Inventari del Patrimoni Arquitectònic de Catalunya.

## Descripció

És un edifici gran compost de dos cossos que fan la forma de L. El cos principal, però, té planta baixa i dos pisos, amb un cos central amb una teulada de dues vessants que estan respectivament inclinades en un sentit i l'altra cap a un altre.
Té dues façanes iguals, una davant i l'altra al darrere. La planta baixa té les obertures amb forma d'arc i les altres són quadrades; hi ha un joc d'espais.

## Història

Aquest edifici fou construït l'any 1952 per l'arquitecte Josep Maria Ros i Vila, a càrrec de Delmir de Caralt i Puig. Al seu costat hi ha una capella, dedicada a Sant Bernat de Menthon i d'estil neoromànic, també construïda pel mateix arquitecte. Des d'un principi, s'ha convertit en un hotel on la seva anomenada l'ha fet cèlebre per la tranquil·litat i la vista que l'acompanya.

## Referències

* 1 2 3 «Hotel Sant Bernat». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 27 setembre 2013].
# Tórtora ploranera

La tórtora ploranera (Streptopelia decipiens) és una tórtora, per tant un ocell de la família dels colúmbids (Columbidae) que habita gran part de l'Àfrica Subsahariana, mancant de les zones de selva humida i de les extremadament àrides.
# Alan Manning

Alan Manning és l'autor d'un dels llibres més important sobre el mercat laboral, centrant-se en els mercats perfectes i en el monopsoni (Monopsony in Motion).
Des d'aquesta perspectiva, Manning manifesta que els empleats tenen poder de monopsoni sobre els seus treballadors. Aquest poder deriva de les friccions que existeixen en el mercat laboral que fa que els treballadors perdin el temps que es triga per canviar d'una feina a una altra.
Manning va aportar tant implicacions teòriques com proves pràctiques. Argumenta que els salaris, la desocupació, i el capital humà millorarien si es reconegués que els empresaris posseeixen part de poder monopsonista. En 2016 Theresa May el va nomenar membre del Comitè Assessor d'Immigració.

## Publicacions

* Manning, Alan (2013) Minimum wages: a view from the UK Perspektiven der Wirtschaftspolitik, 14 (1-2). 57-66. ISSN 1465-6493
* Manning, Alan (2012) National pay bargaining: please write to Tesco not the Times] British Politics and Policy at LSE (1 Oct 2012) Blog entry
* Georgiadis, Andreas and Manning, Alan (2012), One nation under a groove? Understanding national identity] Journal of economic behavior & organization. ISSN 0167-2681
* Butcher, Tim, Dickens, Richard and Manning, Alan (2012), Minimum wages and wage inequality: some theory and an application to the UK] CEP Discussion Papers, CEPDP1177. Centre for Economic Performance, London School of Economics and Political Science, London, UK.
* Manacorda, Marco, Manning, Alan and Wadsworth, Jonathan (2012), The impact of immigration on the structure of male wages: theory and evidence from Britain] Journal of the European Economic Association, 10 (1). 120-151. ISSN 1542-4774
* Manning, Alan (2003), Monopsony in motion: imperfect competition in labor markets, Princeton University Press, Oxford, UK. ISBN 0691113122

## Referències

* ↑ Professor Alan Manning al web del govern britànic
* ↑ Professor Alan Manning appointed as chair of the Migration Advisory Committee, 16 de novembre de 2016

## Enllaços externs

* Pàgina web a la London School of Economics Arxivat 2017-03-27 a Wayback Machine.
# L'Altera (Camarasa)

L'Altera és una muntanya de 437 metres que es troba al municipi de Camarasa, a la comarca catalana de la Noguera.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# BC Techasas Panevėžys

El BC Lietkabelis Panevežys és un club de bàsquet de la ciutat de Panevėžys a Lituània.

## Història

Evolució del nom:
* Lietkabelis (1993-1996)
* Kalnapilis (1996-2000)
* Preventa-Malsena (2000-2002)
* Malsena (2002-2003)
* Aukštaitija (2003-2004)
* Panevėžys (2004-2007)
* Techasas (2007)

## Enllaços externs

* Web oficial
# Sant Jaume de Fórnols del Cadí

Sant Jaume de Fórnols del Cadí és una ermita isolada del municipi de la Vansa i Fórnols. Fins fa ben poc tenia adossada la casa de l'ermita al costat de tramuntana que ha estat eliminada amb la restauració. És un edifici protegit com a bé cultural d'interès local.

## Descripció

És un edifici romànic d'una nau coberta amb volta de canó i capçada a llevant per un absis semicircular. La portalada adovellada es troba a la façana de migdia on també hi ha una finestra de doble esqueixada igual que la que centra l'absis. El mur de ponent és coronat per una petita espadanya d'una sola obertura. Destaca l'aparell de carreus ben tallats i polits de la capçalera. No té arcuacions i té dues finestres de doble esqueixada. El portal està refet. L'església estava adossada a la casa de l'ermità.
L'ermita té uns Goigs dedicats a la Mare de Déu de Sant Jaume.

## Referències

* 1 2 Romànic Obert. «Església de Sant Jaume de Fórnols del Cadí». Romànic Obert. Arxivat de l'original el 3 d’octubre 2013. [Consulta: 29 setembre 2013].
* 1 2 3 4 «Sant Jaume de Fórnols del Cadí». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 12 gener 2014].
* ↑ «Goigs a la Mare de Déu de Sant Jaume de Fórnols». [Consulta: 2016].
# Sant Miquel d'Hortmoier

Sant Miquel d'Hortmoier és una església romànica del municipi de Montagut i Oix (Garrotxa) inclosa en l'Inventari del Patrimoni Arquitectònic de Catalunya. Es va edificar el segle xi a la vall de Beget, entre les serres de Bestracà i de Talaixà.

## Descripció

Església, situada a la vall d'Ormoier, prop de la masia del Ripoll, a l'esquerra de la riera de Beget i accessible des d'Oix per una pista de terra regular, en un paratge de singular bellesa. Fa pocs anys al costat de migdia hi havia una gran edificació abandonada que ha estat eliminada per deixar lliure l'entorn immediat al temple.
Edifici romànic bastit cap a finals del segle xi o principis del XII, d'una sola nau, volta apuntada i absis, del segle xiii, semicircular situat a llevant, amb finestra central i cornisa. La porta d'ingrés orientada a ponent és estreta i rectangular i al damunt hi ha una finestra i l'airosa espadanya de doble obertura. A migdia la façana té dues finestres de doble biaix (en total l'edifici en té dues al mur sud, una a l'absis i una a ponent) i cornisa.

## Història

Fou esmentada el 977 en un document el comte de Besalú i bisbe de Girona Miró la deixa en testament al monestir de Cuixà. El comte de Besalú i bisbe de Girona Miró deixà en el seu testament l'any 979, al monestir de Sant Miquel de Cuixà "...in villa que dicunt Orto Modario cum ipsa eclesia qui est in honore Sancti Michaelisarchangeli..."
L'església de "Sancti Michaelis archangeli de Orto-Modario" figura en la relació de possessions que el papa Sergi IV confirmà, mitjançant butlla, al cenobi de Cuixà. El 1094 es veu citada com a Sancti Michaelis de Orto-morerio i com a Sancti Michaelis de Ortomomerio l'any 1362 en les "Rationes Decimarum Hispaniae"
Figura com a parròquia en el primer terç del segle xiv, passant a ésser una sufragània d'Oix a partir del segle xvii. A Sant Miquel d'Hortmoier s'hi guardava el Sant Crist d'Hortmoier.
Té uns Goigs dedicats que canten: "Serena, la vall, fulgura i en tu troba el pregoner, pau de bosc i goig d'altura, sant arcàngel d'Hormoier".

## Galeria d'imatges

* Interior de l'església
* Placa informativa
* Sant Miquel d'Hortmoier

## Referències

* 1 2 3 «Sant Miquel d'Hortmoier». Gran Enciclopèdia Catalana. Barcelona: Grup Enciclopèdia Catalana.
* 1 2 3 4 5 «Sant Miquel d'Hortmoier». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 13 novembre 2015].
* ↑ Marquès, Josep Maria «Creació i extinció de parròquies al bisbat de Girona». Annals de l’Institut d’Estudis Gironins, 35, 1995, pàg. 405-446.
* ↑ «Goigs a sant Miquel d'Hortmoier». [Consulta: 2016].

## Vegeu també

* Llista de monuments de Montagut i Oix
# Sense sortida (pel·lícula del 1987)

Sense sortida o Sense eixida (títol original en anglès: No Way Out) és un thriller de 1987 sobre un oficial de la Marina acusat falsament d'assassinat. La pel·lícula és dirigida per Roger Donaldson i protagonitzada per Kevin Costner, Gene Hackman, i Sean Young, i és un remake de The Big Clock de 1947; ambdues basades en la novel·la The Big Clock, del poeta i novel·lista Kenneth Fearing. Ha estat doblada al català central, i al valencià.

## Argument

Gene Hackman (David Brices) és el secretari de la Defensa dels Estats Units, assistit pel seu secretari personal De Scott Pritchard (Will Patton) que és un homosexual encobert i estima al seu cap incondicionalment. Brice està casat i té una amant, Susan Atwell (Sean Young), una bella dona que desitja escalar i mantenir-se a costa de la butxaca de Brice. No obstant això, apareix en escena el Capità de Corbeta de marina Tom Farrell (Kevin Costner) que s'enamora de Susan sense saber en un primer moment que Brice és el seu amant. Quan Brice s'assabenta que Susan té un amant més, embogeix d'amor i l'assassina a la seva pròpia casa.
De Scott Pritchard s'ofereix per tapar la participació del seu cap en l'assassinat; però perquè la coartada funcioni han de descobrir la identitat de l'amant desconegut de Susan i inculpar-lo del crim. Comença llavors una caça de bruixes per part de De Scott Pritchard i Brice per descobrir la identitat desconeguda sense saber que està al seu costat, ja que Farrell (Kevin Costner) treballa d'enllaç entre el pentàgon i el senador, col·locant-se en una posició sense sortida davant el desenvolupament dels fets.

## Repartiment

* Kevin Costner: Comandant Tom Farrell
* Gene Hackman: David Brice, secretari de Defensa dels Estats Units
* Will Patton: Scott Pritchard
* Sean Young: Susan Atwell
* George Dzundza: Sam Hesselman
* Howard Duff: Senador Duvall
* Jason Bernard: Major Donovan
* Fred Dalton Thompson: Director Marshall, director de la CIA
* Iman com Nina Beka
* Brad Pitt: l'oficial Tom

## Crítica

* "Entretinguda, no brillant, intriga política (...) Tot plegat molt semblant al film de John Farrow "El rellotge assassí", però amb menys emoció"
* "Més que eficient intriga (...) Costner i Gene Hackman aporten tanta sobrietat como magnetisme a una trama tèrbola, de potent desenvolupament"

## Referències

* ↑ esadir.cat. Sense sortida. esadir.cat.
* ↑ «À Punt - Programació». [Consulta: 28 desembre 2024].
* ↑ «No Way Out». The New York Times.
* ↑ Morales, Fernando «No Way Out». El País.
* ↑ Palomo, Miguel Ángel «No Way Out». El País.
# Agüi-Xapsug

Agüi-Xapsug - Агуй-Шапсуг (rus) - és un aül del krai de Krasnodar, a Rússia. Es troba als vessants meridionals de l'extrem oest del Caucas occidental, a la desembocadura del riu Kolakho en el riu Agoi, a 9 km al nord-oest de Tuapsé i a 97 km al sud de Krasnodar.
Pertany al poble de Nébug.

## Història

La vila de Karpovka (en homenatge al coronel Karpova, que rebé aquestes terres a la vall del riu Agoi) fou fundada el 1872 en l'emplaçament d'una anterior població xapsug. El 1905 tenia 60 llars a Karpovka i 16 a Koliakho, població que acabà integrant-se en l'anterior. Després de la revolució, fou rebatejada com l'aül Karpovski. El 1935 fou de nou rebatejada com el poble Kúibixevka en honor de Valerian Kúibixev. L'1 de març del 1993 finalment la vila rebé el seu nom i estatus actuals.
# Les Serretes (Àger)

Les Serretes és una serra situada entre els municipis d'Àger i de Camarasa a la comarca de la Noguera, amb una elevació màxima de 636 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# BGL BNP Paribas Luxembourg Open 2012

El Torneig de Luxemburg 2012, oficialment conegut com a BGL BNP Paribas Luxembourg Open 2012, és un esdeveniment de tennis femení sobre pista dura que pertany als International tournaments de la WTA. La 17a edició del torneig es va celebrar entre el 13 i el 21 d'octubre de 2012 al Luxembourg Kockelscheuer de la Ciutat de Luxemburg, Luxemburg.
La tennista estatunidenca Venus Williams va guanyar el 44è títol de la seva carrera, però dos anys i mig després del darrer que havia aconseguit el 2009. La romanesa Monica Niculescu va disputar les finals individuals i dobles però en ambdues fou derrotada.

## Quadre individual femení

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final |
| 1 | R. Vinci | 6 | 6 | |
| LL | A. Keothavong | 4 | 1 | | 1 | R. Vinci | 6² | 4 |
| | V. Williams | 7 | 6 | | | V. Williams | 7 | 6 |
| 9 | M. Barthel | 6$^4$ | 4 | | | | | | | V. Williams | 5 | 6 | 6 |
| 3 | J. Janković | 5 | 0 | | | | | | PR | A. Petkovic | 7 | 4 | 4 |
| PR | A. Petkovic | 7 | 6 | | PR | A. Petkovic | 6 | 6 | | | | | |
| | K. Pervak | 7 | 6 | | | K. Pervak | 3 | 2 | | | | | |
| 6 | S. Cîrstea | 6$^4$ | 1 | | | | | | | | | | | V. Williams | 6 | 6 |
| | M. Rybáriková | 2 | 3 | | | | | | | | | | | M. Niculescu | 2 | 3 |
| | L. Domínguez Lino | 6 | 6 | | | L. Domínguez Lino | 5 | 0 | | | | | |
| | D. Hantuchová | 6 | 4 | 6 | | D. Hantuchová | 7 | 6 | | | | | |
| | K. Flipkens | 4 | 6 | 2 | | | | | | D. Hantuchová | 1 | 3 | |
| | L. Hradecká | 6 | 6 | | | | | | | M. Niculescu | 6 | 6 | |
| Q | A. Beck | 1 | 1 | | | L. Hradecká | 0 | 4 | | | | | |
| | M. Niculescu | 6 | 6 | | | M. Niculescu | 6 | 6 |
| 2 | J. Görges | 4 | 2 | | | | | |

## Quadre dobles femenins

| Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final |
| 1 | Andrea Hlaváčková Lucie Hradecká | 6² | 7 | [10] |
| | Lara Arruabarrena Vecino Lourdes Domínguez Lino | 7 | 6⁶ | [5] | 1 | Andrea Hlaváčková Lucie Hradecká | 4 | 6 | [10] |
| 4 | Petra Martić Mandy Minella | 3 | 3 | | | Bethanie Mattek-Sands Andrea Petkovic | 6 | 4 | [8] |
| | Bethanie Mattek-Sands Andrea Petkovic | 6 | 6 | | | | | | | 1 | Andrea Hlaváčková Lucie Hradecká | 6 | 6 |
| WC | Mona Barthel Jelena Janković | | | | | | | | | 2 | Irina-Camelia Begu Monica Niculescu | 3 | 4 |
| 3 | Vera Duixévina Olga Govortsova | w/o | | | 3 | Vera Duixévina Olga Govortsova | 5 | 4 | |
| | Kiki Bertens Arantxa Rus | 4 | 3 | | 2 | Irina-Camelia Begu Monica Niculescu | 7 | 6 | |
| 2 | Irina-Camelia Begu Monica Niculescu | 6 | 6 | | | | | | |

## Enllaços externs

* Web oficial Arxivat 2016-10-15 a Wayback Machine. (francès) (alemany) (anglès)
Luxemburg :
1996
1997
1998
1999
2000
2001
2002
2003
2004
2005
2006
2007
2008
2009
2010
2011
2012
2013
2014
2015
2016
2017
2018
2019
2021 :
Sony Ericsson WTA Tour 2012
< 2011
2013 > :
WTA Tour Championships, Istanbul  · WTA Tournament of Champions, Sofia :